**Školský vzdelávací program**

**pre 1. stupeň ZŠ – ISCED 1**

**Základná škola Slivník**

**Školský vzdelávací program**

**Pre 1. stupe**ň **ZŠ**

**Názov : Dobrá škola robí človeka lepším**

**Motto : UČÍME SA PRE ŽIVOT, NIE PRE ŠKOLU**

|  |  |
| --- | --- |
| **Stupeň vzdelania** | ISCED 1 |
| **Dĺžka štúdia** | štyri roky |
| **Vyučovací jazyk:** | slovenský |
| **Študijná forma** | denná |
| **Druh školy** | štátna |

**Predkladateľ: ZŠ. Slivník**

**Názov školy** Základná škola Slivník

**Adresa**  Parádna 202

**IČO**  00331911

**Riaditeľ školy** PaedDr. Lenka Jakubčiaková

**Koordinátor pre tvorbu ŠVP** PaedDr. Lenka Jakubčiaková

**Zriaďovateľ: obec Slivník**

**Adresa**  Hlavná 9, 076 12, Slivník

**Kontakty**  Ing. Ján Michalko - starosta obce

**Platnosť dokumentu : od 1.9.2019**

|  |  |  |  |  |
| --- | --- | --- | --- | --- |
| **Dátum** | **Platnosť** | **Zaznamenávanie inovácie, zmeny, úpravy** |  |  |
| **zmeny** |  |  |
|  |  |  |  |
|  |  |  |  |  |
| 31.08.2009 | Do 01.09. 2009 | Doplnené o učebné osnovy 2.roč. Učebný plán 2. roč. |  |  |
| 31.08.2010 | Do 01.09.2010 | Doplnené o učebné osnovy 3.roč. Učebný plán 3. roč. |  |  |
| 31.08.2011 | Do 01.09.2013 | Doplnené o učebné osnovy 4.roč., žiaci s ŠVVP, materiálne zabezpečenie školy. Učebný plán 4. roč. |  |  |
| 31.08.2013 | do 01.09.2014 | Zmena v počte hodín - Školský učebný plán |  |  |
| 31.08.2014 | Do 1.09.2015 | Školský učebný plán. Klasifikácia výchovných predmetov. |  |  |
| 31.08.2015 | Do 01.09.2015 | Inovovaný ŠkvP pre 1. roč. ZŠ. Slovné hodnotenie výchovných predmetov. Školský učebný plán- zmena. |  |  |
| 1.9.2019 |  | Inovovaný ŠKVP pre primárne vzdelávanie. |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| I. Všeobecná charakteristika školy |

1. **Veľkosť školy**

Základná škola Slivník leží na juhovýchodnom úpätí Slanských vrchov v Podslanskej pahorkatine. ZŠ Slivník je neplnoogranizovaná málotriedna škola s 1. – 4. roč., ktorá poskytuje vzdelanie ISCED I v priemere 14 žiakom v štyroch ročníkoch, v 2 klasických triedach. Žiaci sa zvyčajne vyučujú v kombinácii 1.a 2. ročník (I.trieda), 3.a 4. ročník (II.trieda).V škole sa triedy zároveň využívajú ako odborné učebne. Ďalej sa tu nachádza kabinet, zborovňa, školská chodba, ktorá slúži ako šatňa žiakov,WC Budova školy je prízemná a je spoločnou budovou pre základnú a materskú školu s osobitnými vchodmi. Žiaci v triedach nepociťujú rušivé momenty hlavnej cesty, nakoľko je budova školy vzdialená 300 metrov. Pozemok školy je značne rozsiahly a je využívaný aj na pohyb žiakov počas veľkej prestávky, ale slúži aj ako ihrisko alebo cvičebná plocha.

**Charakteristika žiakov**

Školu navštevujú iba žiaci **z obce Slivník**, hovoriaci ***slovenským jazykom***. Vzdelávame aj  žiakov so ŠVVP. Máme úzku spoluprácu s Pedagogicko – psychologickou poradňou v Trebišove, ktorá nám svojimi odbornými skúsenosťami napomáha pri výchove a vzdelávaní **začlenených žiakov**, ktorí pracujú podľa individuálneho vzdelávacieho plánu. Psychologička Mgr. Furdová sa zúčastňuje pri zápisoch detí do 1. ročníka. Pre žiakov so ŠVVP vytvárame vhodné podmienky potrebné pre ich vzdelávanie. Vhodné poradenstvo a vedenie dokumentácie poskytuje PaedDr. Lenka Jakubčiaková, ktorá svoju kvalifikáciu rozšírila vyštudovaním špeciálnej pedagogiky. V prípade vážnejších problémov sa obraciame na CPPPaP a CŠPP v Trebišove.

1. **Charakteristika pedagogického zboru**

Pedagogický zbor tvorí priemerne 5 pedagogických pracovníkov, z toho sú 3 externí učitelia, ktorí sú vo svojom odbore kvalifikovaní .Všetci učitelia sú kvalifikovaní. Manažment školy tvorí riaditeľka školy PaedDr. Lenka Jakubčiaková, ktorá je zároveň koordinátorkou prevencie drogových závislostí a vedie aj hudobno – literárno- dramatický krúžok Osmijanko. Koordinátorkou pre environmentálnu výchovu je Mgr. Júlia Daňková , ktorá takisto vedie aj krúžok výtvarnej tvorivosti, kde rozvíja tvorivosť, predstavivosť a fantáziu žiakov-Šikovníček.

Vedúcou MZ pre ZŠ je PaedDr. Lenka Jakubčiaková. Cieľom krúžkovej činnosti na našej škole je osobnostný a sociálny rozvoj dieťaťa a uplatňovanie prierezových tém.

Všetci učitelia sa priebežne vzdelávajú. **Výchovné poradenstvo** v základnej škole poskytuje učiteľka PaedDr. Lenka Jakubčiaková , ktorá v prípade potreby sprostredkuje žiakom a ich zákonným zástupcom pedagogické, psychologické, sociálne, psychoterapeutické, reedukačné a iné služby, ktoré koordinuje v spolupráci s riaditeľkou školy. Úzko spolupracuje s CPPP a P v Trebišove, ako aj CŠPP v Trebišove.

* 1. **Ďalšie vzdelávanie pedagogických zamestnancov**

Kvalitná práca učiteľa je hlavným determinantom edukácie. Je potrebné si uvedomiť, že aj napriek potrebe financií každý človek najviac potrebuje uznanie okolia a povšimnutie si jeho náročnej práce s takým materiálom ako je ľudský zdroj – žiaci.

Analýza súčasného stavu vzdelanosti pedagógov poukazuje na potrebu:

* vzdelávania sa v cudzích jazykoch,
* informatickej výchove
* rozvíjanie kompetencií v práci s interaktívnou tabuľou
* rozvíjanie kompetencií v oblasti dopravnej výchovy
* spoznávaniu nových koncepcií vzdelávania žiakov, ktoré prispievajú k zvyšovaniu žiackych výkonov

V ďalšom období budeme naďalej vyvíjať snahu obohacovať svoje vedomosti v spomenutých oblastiach.

1. **Organizácia prijímacieho konania**

Škola nemá žiadne špecifické požiadavky na žiakov. Zápis pre budúcich prvákov sa pravidelne organizuje v čase od 1. apríla do 31. apríla. Zápisu sa zúčastňujú žiaci s trvalým pobytom v Slivníku, ktorí navštevujú MŠ V Slivníku. Deti MŠ dôverne poznajú priestory ZŠ a takisto aj učiteľky, takže prechod do základnej školy je plynulejší a rýchlejšie sa adaptujú v školskom prostredí. Pri zápise sú prítomné učiteľky ZŠ a MŠ a psychologička CPPP a P v Mgr. Mária Furdová. Po rozhovore a súhlase rodičov vykonajú deti testy zrelosti na základe ktorých psychologička navrhne odklad školskej dochádzky, ak je to nutné.

1. **Dlhodobé projekty**

Škola je zapojená do dlhodobého projektu štyroch málotriednych škôl, ktorého vyvrcholením je Turnaj Fresh vo vybíjanej a vo futbale. Cieľom projektu je vyzdvihnúť pozitívny vplyv pohybových aktivít na fyzický a psychický vývoj žiakov.

V ďalších školských rokoch budeme pokračovať v aktivitách a v rozvíjaní zručností s IKT v projekte Virgal a v projekte SPP Zlepšíme Slovensko a v projekte Domestos pre školy. Posledné dva projekty majú prispieť k zlepšeniu materiálnych podmienok školy,  k zmodernizovaniu školského prostredia a k zefektívneniu školských vystúpení, ktorými sa škola zviditeľňuje, ale aj k zriadeniu školského klubu pre žiakov ZŠ.

1. **Spolupráca s rodičmi a inými subjektmi**

Schôdze ZRPŠ sa uskutočňujú podľa stanoveného plánu, 2- krát plenárna schôdza a 2 – krát triedne aktívy. Rodičia sa aktívne podieľajú na kultúrnych a športových podujatiach školy.

Veľmi dobrá je aj spolupráca s Centrom pre pedagogicko – psychologické poradenstvo v Trebišove. Pracovníci poradne nás pravidelne navštevujú za účelom vyšetrenia žiakov so špeciálnymi výchovno – vzdelávacími potrebami. Koordinátor drogových závislosti s pracovníkmi CPPP v Trebišove pripravuje spoločné besedy so žiakmi, ktoré sa týkajú drogových závislostí a šikanovania.

Rada školy pozostáva z 5 členov, t.j. 1 – pedagogický pracovník

1 – nepedagogický pracovník

1 – zástupca rodičov

1 – zástupca z radu poslancov obce

1 – člen , ktorý sa podieľa na výchove žiakov

Základná škola má dobrú spoluprácu aj s obcou Slivník. Spoločne pripravujeme rôzne obecné a školské podujatia. Starosta obce pomáha škole pri zabezpečovaní rôznych materiálno – technických prác, či rôznych menších a väčších opravách.

Počas celého školského roka prispievajú k dobrej spolupráci vzájomné návštevy, otvorené hodiny, spoločné slávnosti ako napr. karneval, návšteva knižnice, zápis do 1. roč. a pod.

1. **Priestorové a materiálno - technické podmienky školy**

Škola disponuje 2 učebňami, ktoré sú vybavené školským nábytkom. Každá učebňa je vybavená interaktívnou tabuľou. Z toho je 1 počítačová učebňa, v ktorej je žiakom k dispozícii 2 notebooky a 6 počítačov napojených na internet. V budúcnosti plánujeme zakúpenie ďalších notebookov a tabletov. V areáli školy sa nenachádza telocvičňa, žiaci na cvičenie využívajú triedy, školský dvor a priestory bývalej základnej školy. Vybudovali sme ihrisko školy, ktoré slúži spoločne pre MŠ a ZŠ.

Počas školského roka sa snažíme dopĺňať učebné pomôcky, čo umožňuje tvorivejšie a efektívnejšie vyučovanie.

1. **Škola a životný priestor**

V základnej škole s materskou školou kladieme dôraz na estetiku interiéru a exteriéru. Informačné tabule nástenky a celý interiér školy sú tematicky zamerané k jednotlivým ročným obdobiam a k aktuálnym témam, ktoré sa týkajú života v obci ,žiakov v triede. V triedach sú zriadené kútiky živej prírody, školský dvor skrášľujú ozdobné kry a kvety. Škola je rodinného typu, v ktorej panuje medzi žiakmi a pedagógmi priateľská atmosféra dôvery a vzájomného porozumenia

1. **Podmienky na zaistenie bezpečnosti a ochrany zdravia pri výchove a vzdelávaní**

V priestoroch školy sú vytvorené vyhovujúce podmienky na vyučovanie. Učebne a vybavenie zodpovedajú platným normám. Nevyhnutnosťou je zabezpečenie vhodnej štruktúry pracovného režimu a odpočinku žiakov a učiteľov, vhodného režimu vyučovania s rešpektovaním hygieny učenia, zdravého prostredia učební (tried) a ostatných priestorov školy podľa platných noriem – zodpovedajúce svetlo, teplo, nehlučnosť, čistota, vetranie, hygienické vybavenie priestorov, primeraná veľkosť sedacieho a pracovného nábytku.

Žiaci sú poučení o bezpečnosti a ochrane zdravia pri práci na začiatku školského roka a takisto pred prázdninami, zamestnanci sa zúčastňujú pravidelných školení BOZP. Pedagogickým aj nepedagogickým zamestnancom BOZP školenie zaisťuje bezpečnostný technik p. Račko. Riaditeľka školy absolvuje BOZP vzdelávanie pre vedúcich zamestnancov každé 2 roky.

V budove ZŠ je pitná voda a škola je napojená na verejný vodovod a kanalizáciu. Žiaci ZŠ majú možnosť stravovania sa v školskej jedálni, ktorá je súčasťou školy.

|  |
| --- |
| **II. Charakteristika školského vzdelávacieho programu** |

1. **Pedagogický princíp školy**

Škola umožní všetkým žiakom získať dostatočné všeobecné vedomosti a zručnosti vo všetkých všeobecnovzdelávacích predmetoch.

Zabezpečiť podmienky na vzdelávanie žiakov so špeciálnymi výchovno-vzdelávacími potrebami tak, aby mali rovnocenný prístup vo vzdelávaní.

Dosiahnuť zvýšenie gramotnosti v oblasti IKT žiakov v našej škole.

Zabezpečiť kvalitnú prípravu žiakov v cudzích jazykoch so zreteľom na možnosti školy, so zameraním na komunikatívnosť a s ohľadom na schopnosti jednotlivých žiakov.

Formovať u žiakov tvorivý životný štýl, vnútornú motiváciu, emocionálnu inteligenciu, sociálne cítenie a hodnotové orientácie.

V spolupráci s rodičmi žiakov vychovať pracovitých, zodpovedných, morálne vyspelých a slobodných ľudí.

**2. Zameranie školy a stupeň vzdelania**

V prvom rade našim primárnym cieľom je čo najlepšie sprostredkovať žiakom učivo, oboznamovať ich s novými poznatkami a naučiť ich učiť sa spoznávať svet. Snažíme sa našu prácu robiť ako len najlepšie vieme, no často siahame po pedagogickej literatúre a hľadáme aj nové podnety a spôsoby, aby sme žiakom čo najlepšie priblížili učivo. Nezabúdame ani na slabších žiakov a hľadáme cesty, aby aj pre nich učenie nebolo mučenie, zažili pocit úspechu a radi chodievali do školy. Pri týchto žiakoch sa nám osvedčila individuálna integrácia, pri ktorej slabší žiaci postupujú v učive pomalším tempom.

Ako základu všeobecného vzdelania je našim cieľom:

* poskytnúť žiakom bohaté možnosti vedeného skúmania ich najbližšieho kultúrneho a prírodného prostredia tak, aby sa rozvíjala ich predstavivosť, tvorivosť a záujem skúmať svoje okolie,
* umožniť žiakom spoznávať svoje vlastné schopnosti a rozvojové možnosti a osvojiť si základy spôsobilosti učiť sa učiť sa a poznávať seba samého,
* podporovať kognitívne procesy a spôsobilosti žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov,
* vyvážene rozvíjať u žiakov spôsobilosti dorozumievať sa a porozumieť si, hodnotiť (vyberať a rozhodovať) a iniciatívne konať aj na základe sebariadenia a sebareflexie,
* podporovať rozvoj intrapersonálnych a interpersonálnych spôsobilostí, najmä otvorene vstupovať do sociálnych vzťahov, účinne spolupracovať, rozvíjať si sociálnu vnímavosť a citlivosť k spolužiakom, učiteľom, rodičom, ďalším ľuďom obce a k svojmu širšiemu kultúrnemu a prírodnému okoliu,
* viesť žiakov k tolerancii a k akceptovaniu iných ľudí, ich duchovno-kultúrnych hodnôt,
* naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie a aktívne ho chrániť a upevňovať.

Neodmysliteľnou súčasťou *vzdelávacie procesu* je *výchova.* Naši žiaci denne v škole prežijú aj 6 hodín. Uvedomujeme si, že najviac vychovávame vlastným správaním. V našom malom kolektíve panuje súdržnosť, vzájomná participácia a pozitívna emocionálna klíma. To všetko sa odráža aj v kolektíve našich žiakov. Naša škola pôsobí ako veľká rodina. Samozrejme, že občas sa pasujeme aj s negatívnymi javmi správania. Snažíme sa so žiakmi otvorene rozprávať o problémoch, učíme ich ako problémy riešiť a vedieť sa bez obáv svojim učiteľkám zdôveriť, vedieme ich ku kritickému mysleniu a k sebahodnoteniu.

*Pre obec Slivník je naša škola zdrojom kultúry*. Každoročne prináša radosť svojimi pestrými školskými akadémiami, ktoré sú tematicky zamerané k zime a Vianociam a na jar ku Dňu matiek. Žiaci recitujú, tancujú, hrajú scénky, spievajú. Skladba programu je vždy pestrá a v týchto školských vystúpeniach sa realizujú všetci žiaci našej školy. Deti sa naučia vystupovať na verejnosti, komunikovať s publikom, pohybovať sa po javisku, pracovať s trémou a učia sa poznávať náš krásny materinský jazyk. Takisto spoznávajú zvyky našich predkov, klenoty našej slovenskej kultúry. Prostredníctvom súťaží a verejných vystúpení sa snažíme zviditeľňovať. S rodičmi žiakov sme v dennom osobnom kontakte. Vo výchovno – vzdelávacím procesom, ktorý sme opísali v predchádzajúcich odsekoch sa snažíme položiť základy kultúry a vzdelanosti, aby raz naši žiaci mali šancu uplatniť sa na trhu práce a boli hrdí na svoju vlasť- Slovensko a krásny materinský jazyk.

Naša škola chce v budúcnosti nadviazať na pozitívum, ktoré dosiahla už v predchádzajúcom období :

* výučba anglického jazyka,
* rozvíjanie zručnosti žiakov v IKT,
* dramatická výchova ako zdroj socializácie a emočnej inteligencie,
* rozvoj logického a divergentného myslenia, riešenie problémových úloh,
* rešpektovať osobitosti žiakov so špeciánymi výchovno-vzdelávacími potrebami,
* podnecovať žiakov k tvorivosti, sebavedomiu a zodpovednosti, k úcte aj národnej hrdosti.

## Stupeň vzdelania

## ISCED 1

Absolvent 1.stupňa ZŠ je schopný šíriť dobré meno školy a obce Kalša, v ktorej vyrástol. Váži si kultúrne hodnoty a má schopnosť vnímať umenie a dokáže primerane svojmu veku komunikovať s okruhom známych a na verejnosti. Dokáže si vážiť autority a ovláda základné pravidlá slušného správania, správa sa kultúrne primerane okolnostiam. Váži si svoje fyzické a psychické zdravie a spája s vhodným a aktívnym trávením voľného času. Je schopný vnímať masmédia ako zdroj informácií, zábavy ale aj braku. Má základy pre smerovanie k pozitívnemu sebeobrazu a sebadôvere.

**3 Profil absolventa**

***Absolvent prvého stupňa by mal:***

• Mať osvojené základy čitateľskej, pisateľskej, matematickej,

a prírodovedeckej gramotnosti.

• Mať všeobecný rozhľad v súlade s jeho stupňom vzdelania.

• Mať nadobudnuté základy pre osvojenie účinných techník celoživotného učenia sa.

• Používať matematické modely logického myslenia pri riešení rôznych praktických

problémov

• Mať osvojené základy materinského a cudzieho jazyka a vyjadrovať sa v nich ústnou a

písomnou formou adekvátne svojmu stupňu vzdelania.

• Získať predpoklady pre to, aby si vážil seba, rodičov a druhých ľudí, vytvárať dobré

medziľudské vzťahy.

• Adekvátne veku používať vybrané informačné technológie.

• Byť schopný starať sa o svoje fyzické a psychické zdravie.

• Ceniť si a rešpektovať kultúrne – historické dedičstvo svojej vlasti a svojho

regiónu.

*Absolvent 1.stupňa ZŠ vzdelávaný na základe IVP by mal mať osvojené:*

**(a) sociálne komunikačné kompetencie (spôsobilosti)**

• rozumie obsahu písaného textu, dokáže ho ústne zreprodukovať,

• vie samostatne písomne komunikovať (nakoľko mu to umožňuje dosiahnutý stupeň vo

vývine jemnej motoriky a aktuálna úroveň zrakovo-motorickej koordinácie),

• dokáže určitý čas sústredene počúvať, prijať a rešpektovať názory iných ľudí,

• je schopný vyjadriť svoj názor a obhájiť ho,

• rieši konflikty s pomocou dospelých alebo samostatne,

• rozumie bežne používaným prejavom neverbálnej komunikácie a dokáže na ne adekvátne

reagovať podľa svojich možností,

• správa sa v skupine a kolektíve podľa spoločenských pravidiel a noriem,

• preberá spoluzodpovednosť za seba aj za činnosť skupiny,

• nadväzuje spoločensky prijateľným spôsobom kontakty s druhými a udržiava s nimi

harmonické vzťahy,

**(b) kompetencia (spôsobilosť) v oblasti matematického a prírodovedného myslenia**

* dokáže využiť získané základné matematické zručnosti na riešenie rôznych pracovných úloh a praktického života, používa pri tom konkrétne a abstraktné myslenie,
* rozumie a používa základné pojmy z oblasti matematiky a prírodných vied,
* chápe základné prírodné javy v ich vzájomnej súvislosti, vie porovnávať a objavovať vzťahy medzi predmetmi a javmi,
* má vytvorené vedomie o ekológii, je zodpovedný voči prírode, chápe význam potreby ochraňovať prírodu pre budúce generácie,

**(c) kompetencie (spôsobilosť) v oblasti informačných a komunikačných technológií**

* využíva rôzne možnosti zhromažďovania informácií z kníh, časopisov, encyklopédií, z médií a internetu,
* chápe rozdiel medzi reálnym a virtuálnym svetom,
* vie, že existujú riziká, ktoré sú spojené s využívaním internetu a IKT,

**(d) kompetencia (spôsobilosť) učiť sa učiť sa**

* dokáže pracovať samostatne s učebnicami, pracovnými zošitmi a pomôckami,
* ovláda algoritmus učenia sa a dodržiava ho,
* prejavuje aktivitu v individuálnom i skupinovou učení,
* hodnotí vlastný výkon, teší sa z vlastných výsledkov, uznáva aj výkon druhých,

**(e) kompetencia (spôsobilosť) riešiť problémy**

* dokáže popísať problém, skúša viaceré možnosti riešenia problému, navrhuje riešenia na ich prekonanie, v odôvodnených prípadoch dokáže privolať potrebnú pomoc,

**(f) osobné, sociálne a občianske kompetencie (spôsobilosti)**

* dokáže odhadnúť dôsledky svojich rozhodnutí a činov,
* uvedomuje si svoje práva a zároveň rešpektuje práva druhých ľudí, má v úcte život
* pozná svoje povinnosti, dokáže rešpektovať a prijímať príkazy kompetentných osôb,
* je schopný počúvať, vysloviť svoj názor, rešpektuje názor iných ľudí,
* dokáže spolupracovať v skupine, pracovať pre kolektív,
* je tolerantný a ohľaduplný k iným ľuďom, k ich kultúre a vierovyznaniu,

**(g) kompetencia (spôsobilosť) vnímať a chápať kultúru a vyjadrovať sa nástrojmi kultúry**

* dokáže pomenovať základné druhy umenia,
* pozná bežné pravidlá spoločenského kontaktu (etiketu), správa sa kultúrne, primerane okolnostiam a situáciám,
* uvedomuje si význam umenia a kultúrnej komunikácie vo svojom živote,
* cení si a rešpektuje kultúrno-historické dedičstvo a ľudové tradície.

Primárne vzdelanie získa žiak úspešným absolvovaním všeobecnovzdelávacieho programu posledného ročníka primárneho stupňa základnej školy. Dokladom o získanom vzdelaní je vysvedčenie. Absolvent programu primárneho vzdelávania plynule pokračuje na nadväzujúcom stupni nižšieho sekundárneho vzdelávania.

|  |  |
| --- | --- |
| **Silné stránky** | **Slabé stránky** |
| * dobrá príprava na VP, interaktívne zážitkové učenie * tímová práca všetkých zamestnancov školy * tradícia školy , jej výsledky deklarované uplatnením žiakov * disciplína * poloha školy * mimoškolské aktivity * školský poriadok * dobrá komunikácia s rodičmi * otvorená komunikácia, * príjemná klíma na škole * kvalitná spolupráca a pomoc RŠ * Vybavenosť tried interaktívnymi tabuľami * Zaškolenosť všetkých pedagógov pre prácu s IKT * Školská jedáleň v rámci školy | * telocvičňa * priestorové obmedzenia * zastaralý nábytok * nízke právne vedomie zamestnancov * aktualizácia softvéru IKT * zastaralé vybavenie učebne PC * demografický vývoj – klesajúci počet detí * nízkorýchlostný internet |
| **Príležitosti** | **Hrozby** |
| * viac financií – viac žiakov * účasť na projektoch * modernizácia učební * viac kultúrnych a športových podujatí * efektívnosť hospodárenia * podpora zo strany zriaďovateľa * nápaditosť samostatnosť a tvorivosť pracovníkov * potenciál rodičov * ďalšie vzdelávanie pedagógov | * kríza hodnôt * nedostatok motivácie * preťaženosť * nadmerná administrácia * nárast cien literatúry a pomôcok * uponáhľanosť dnešnej doby * nezáujem, stagnujúca podpora zo strany niektorých rodičov * klesajúci počet žiakov |

**Zameranie :** Príprava žiaka so základným vzdelaním 1. stupňa, ktorý bez problémov ovláda čítanie textu s porozumením, písanie bez pravopisných chýb odpovedajúce 1. stupňu ZŠ, ovládanie matematických operácií odpovedajúcich 1. stupňu ZŠ, schopnosť učiť sa predmety ako je prírodoveda a vlastiveda...a teda vôbec schopnosť učiť sa , pracovať s informáciami a vedieť ich využívať usilovne tvorivo a pružne.

**2.6.1 Charakteristiky vzdelávacích oblastí a začlenenie prierezových tém**

**Vzdelávacie oblasti** sú okruhy, do ktorých patrí problematika vyčlenená z obsahu celkového vzdelávania a z formulovania kľúčových spôsobilostí. Ich obsah je rozčlenený do vybraných učebných predmetov. Škola si môže do týchto vzdelávacích oblastí doplniť ďalšie predmety. Obsah primárneho vzdelávania je rozdelený do 8 vzdelávacích oblastí. Prierezové témy sa prelínajú vzdelávacími oblasťami. Prepájajú rôzne oblasti základného učiva, prispievajú ku komplexnosti vzdelávania. Môžu sa vyučovať v rámci jednotlivých vyučovacích predmetov alebo ako samostatný voliteľný predmet.

Patria sem tieto vzdelávacie oblasti:

**Jazyk a komunikácia**

**Matematika a práca s informáciami**

**Človek a príroda**

**Človek a spoločnosť**

**Človek a hodnoty**

**Človek a svet práce**

**Umenie a kultúra**

**Zdravie a pohyb**

**Finančná gramotnosť**

**Vzdelávacia oblasť Jazyk a komunikácia**

Vzdelávaciu oblasť Jazyk a komunikácia tvoria učebné predmety zahrnuté do troch skupín, a **to vyučovacie jazyky, druhý jazyk (slovenský jazyk a literatúra, slovenský jazyk a slovenská literatúra, jazyk národnostnej menšiny a literatúra) a anglický jazyk**.

Spoločným menovateľom oblasti je jazyk, ktorý sa chápe ako potenciálny zdroj osobného a kultúrneho obohatenia človeka, ako nástroj myslenia a komunikácie a ako prostriedok vyjadrovania emócií. Vzdelávanie preto vedie k vnímaniu a postupnému osvojovaniu si jazyka ako bohatého mnohotvárneho prostriedku na získavanie a odovzdávanie informácií, k zvyšovaniu jazykovej kultúry ústnych i písomných jazykových prejavov žiakov a k rozvíjaniu čitateľských kompetencií zameraných na príjem textu (čítanie, deklamácia, počúvanie), jeho analýzu a hodnotenie.

Špecifickou zložkou vyučovacích jazykov a druhého jazyka je literatúra, ktorej základom je postupné rozvíjanie čitateľských kompetencií od úrovne naivného čitateľa k čítaniu s porozumením.

Podstatou oblasti je súhrn predmetových kompetencií, ktoré umožňujú výrazne posilniť komunikačno-zážitkový model vyučovania a naopak oslabujú tendenciu obsiahnuť školskú podobu vedných disciplín.

**Vzdelávacia oblasť Matematika a práca s informáciami**

Matematika na 1. stupni základnej školy rozvíja u žiakov matematické myslenie, ktoré je potrebné pri riešení rôznych problémov v každodenných situáciách, pripravuje ich na samostatné získavanie a aplikáciu poznatkov. Na veku primeranej úrovni rozvíja logické a kritické myslenie žiakov, ich schopnosť analyzovať a syntetizovať, hľadať vhodné stratégie riešenia problémových úloh (aj v spolupráci v skupine) a overovať ich v praxi. Vedie k presnému vyjadrovaniu myšlienok a postupov a ich zaznamenaniu vo formálnych zápisoch, ktoré slúžia ako všeobecný prostriedok komunikácie.

Systematické základné vzdelanie v oblasti informatiky a využitia jej nástrojov umožní všetkým žiakom na 1. stupni získať základy digitálnej gramotnosti. Cieľom je zoznámiť sa s používaním počítača a možnosťami jeho využitia v každodennom živote. Prostredníctvom aplikácií primeraných veku žiaci získajú základné zručnosti v používaní počítača. Využitím vhodných tém z ostatných predmetov sa zoznámia s možnosťami kreslenia, trénovania počítania, písania a ďalšími najtypickejšími druhmi aplikácií.

**Vzdelávacia oblasť Človek a príroda**

Vzdelávacia oblasť Človek a príroda obsahuje problematiku vzdelávania spojenú so skúmaním prírody. V tejto oblasti žiaci dostávajú príležitosť poznávať prírodu ako systém, ktorého súčasťou sú vzájomné premeny. Na takomto poznaní je založené aj pochopenie dôležitosti prírodnej rovnováhy pre existenciu živých sústav, vrátane človeka. Prírodovedné predmety svojím činnostným a bádateľským charakterom výučby umožňujú žiakom hlbšie porozumieť zákonitostiam prírodných procesov, a tým si uvedomovať aj užitočnosť prírodovedných poznatkov a ich aplikáciu v praktickom živote.

Cieľom vzdelávania prostredníctvom obsahu tejto oblasti je porozumieť prírodným aspektom vplývajúcim na život človeka a vedieť vysvetliť prírodné javy vo svojom okolí, zaujímať sa o prírodu a dianie v nej, získavať informácie o prírode a jej zložkách nielen z rôznych zdrojov, ale najmä prostredníctvom vlastných pozorovaní a experimentov.

Postupné objavovanie sveta žiakmi je predmetom prírodovedy, ale aj prvouky4 prostredníctvom jej prírodovednej časti.

**Vzdelávacia oblasť Človek a spoločnosť**

Vzdelávacia oblasť Človek a spoločnosť obsahuje problematiku spojenú s postupným utváraním predstáv o priestore (bezprostredné miesto života) a čase (ročné obdobie, historické obdobie). Žiaci sa oboznamujú so spoločenským prostredím. Všímajú si svoje okolie, ľudí, kultúru, históriu, a to všetko vo vzájomných väzbách. Vytvára sa v nich záujem o krásy prírody, aj ľudské diela v blízkom či vzdialenejšom okolí. V tomto veku sú žiaci prirodzene zvedaví, hľadajú príčiny fungovania spoločnosti. Postupné oboznamovanie sa so spoločenskými javmi sa realizuje spôsobom, ktorý u žiakov rozvíja aj procesuálnu stránku objavovania a skúmania. Dôležité je, aby žiak vnímal zmeny vo svojom okolí, pochopil ich a snažil sa ich vysvetliť.

Výučba je postavená na pozorovacích a výskumných aktivitách, ktorých cieľom je riešenie problémov na základe osobných skúseností žiakov a úrovne ich kognitívnych schopností. Vzdelávacie činnosti sú zamerané na podnecovanie zvedavosti a skúmanie javov v bezprostrednom okolí žiaka. Postupné objavovanie sveta žiakmi je predmetom nielen vlastivedy, ale aj prvouky (spoločenskovedná časť). Vytvorenie spoločného predmetu, spájajúceho prírodovednú a spoločenskovednú zložku, však podporuje také tematické aktivity, v ktorých sa rozvíjajú vedomosti a spôsobilosti v oboch vzdelávacích oblastiach.

**Vzdelávacia oblasť Človek a hodnoty**

Hlavnou úlohou tejto vzdelávacej oblasti je aktívne sa podieľať na formovaní osobnosti žiakov s vlastnou identitou a hodnotovou orientáciou, v ktorej úcta k človeku a k prírode, spolupráca, prosociálnosť a univerzálne ľudské hodnoty zaujímajú významné miesto. Pri plnení tohto cieľa sa neuspokojuje iba s poskytovaním informácií o morálnych zásadách, ale účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

Obsah vzdelávacej oblasti Človek a hodnoty sa v primárnom vzdelávaní realizuje v povinne voliteľných vyučovacích predmetoch etická výchova alebo náboženská výchova/náboženstvo.

Predmet etická výchova sa zameriava na výchovu k prosociálnosti. Zvlášť dôležité na tomto stupni vzdelávania je venovať potrebný čas rozvíjaniu sebaúcty žiakov a úcty k iným, rozvoju sociálnych zručností orientovaných na interpersonálne vzťahy žiakov a na zvyšovanie ich odolnosti voči negatívnym sociálno-patologickým, či amorálnym vplyvom, ktoré stále viac zasahujú nižšie vekové kategórie žiakov.

Základným cieľom predmetu náboženská výchova/náboženstvo, je pomôcť žiakovi zodpovedne myslieť, emocionálne sa prejavovať a správať vzhľadom na osobne žité náboženstvo a vieru. Predmet napomáha rozvíjať vzťah k Bohu, reflektuje otázku významu sveta, zmyslu a hodnoty života a noriem konania človeka a dáva odpoveď na základe zjavenia a viery cirkvi. Umožňuje urobiť osobné rozhodnutia vo vzťahu k iným konfesiám a náboženstvám, podporuje pochopenie a toleranciu voči rozhodnutiam druhých. Motivuje k osobnému náboženskému životu a k zodpovednému konaniu v cirkvi a v spoločnosti.

**Vzdelávacia oblasť Človek a svet práce**

V primárnom vzdelávaní vzdelávacia oblasť obsahuje návrhy pracovných činností a pracovných postupov, ktorými sú žiaci vedení k získaniu základných zručností z rôznych oblastí ľudskej práce.

Do vzdelávacej oblastí patrí vyučovací predmet pracovné vyučovanie, ktorý sa zameriava na vytváranie praktických pracovných návykov žiakov, čím sa dopĺňa ich základné vzdelanie. Žiaci sa tak stretávajú s dôležitou zložkou nevyhnutnou pre uplatnenie sa človeka v reálnom živote a na trhu práce. Spoznávajú a využívajú technické materiály, konštruujú, spoznávajú základy stravovania a prípravy jedál, ľudové tradície a remeslá, povolania a získavajú prvé skúsenosti zo sveta práce.

**Vzdelávacia oblasť Umenie a kultúra**

Vzdelávacia oblasť vytvára priestor pre pochopenie významu kultúry a umenia v živote človeka a spoločnosti. Učí žiaka vnímať a chápať hodnoty umenia, kultúry a kultúrnej tradície a vyjadrovať sa rôznymi umeleckými prostriedkami vizuálneho, dramatického, hudobného umenia, písaného a hovoreného slova. Primerane veku formuje samostatné a zodpovedné postoje žiakov k súčasnej kultúrnej ponuke, rozvíja ich kritické myslenie najmä vo vzťahu k masmédiám. Prostredníctvom tematických celkov zameraných na kultúrnu tradíciu a dedičstvo sa žiak oboznamuje s kultúrnou tradíciou svojho regiónu, národa, krajiny, čím sa u neho rozvíja povedomie kultúrnej identity, ale súčasne aj interkultúne kompetencie.

V primárnom vzdelávaní je cieľom kontinuálne rozvíjať vrodené a prirodzené predpoklady žiakov a pozitívne stimulovať sklony k hravosti a spontánnosti. Obsah vzdelávacej oblasti je realizovaný prostredníctvom vyučovacích predmetov výtvarná a hudobná výchova. Výtvarná výchova vedie žiaka k spoznávaniu súčasného umeleckého vyjadrovania sveta, vizuálnej kultúry a kultúrnej tradície svojho regiónu, národa a krajiny. Obsah predmetu je členený do tematických celkov, ktoré kladú dôraz na rozvoj predstavivosti a fantázie, pozorovacích a vyjadrovacích schopností a zručností pri práci s nástrojmi a materiálmi. Prostredníctvom tvorivých výtvarných činností a aktivít žiak získava príležitosti na uplatnenie fantázie a predstavivosti, a tým aj priestor pre vlastnú sebarealizáciu. Hudobná výchova prostredníctvom hudobných činností rozvíja základné hudobné kompetencie žiaka a usiluje sa o vytvorenie kladného vzťahu k hudbe a hudobnému umeniu.

**Vzdelávacia oblasť Zdravie a pohyb**

Vzdelávacia oblasť poskytuje v primárnom vzdelávaní žiakom priestor na pohybové vyjadrenie sa a osvojenie si základných pohybových zručností, využiteľných v pohybových aktivitách vo voľnom čase. Oblasť sa zameriava na základné informácie súvisiace so zdravým spôsobom života, starostlivosťou o svoje zdravie a pohybovou aktivitou. Realizuje sa vyučovacím predmetom telesná a športová výchova, ktorého najdôležitejším poslaním je vytváranie vzťahu k pravidelnej pohybovej aktivite ako k nevyhnutnému základu zdravého životného štýlu. 10

Telesná a športová výchova využíva široké spektrum pohybových prostriedkov, ktoré prispievajú k celkovému vývinu osobnosti s akcentom na hrubú i jemnú motoriku. Prispieva k psychickému, sociálnemu a morálnemu vývinu žiakov, k formovaniu kladného vzťahu k pohybovej aktivite a plní aj významnú kompenzačnú funkciu v procese edukácie.

Prostredníctvom pohybu – pohybových cvičení, hier a súťaží pozitívne ovplyvňuje motorický vývin žiakov. Dôraz sa kladie na individuálne dispozície žiakov, ktoré by mali byť zohľadnené pri plánovaní obsahu, ako i pri hodnotení žiakov. Dôležité je motivovať žiakov k dosiahnutiu individuálnych zlepšení vo svojej pohybovej výkonnosti pri rešpektovaní vlastných individuálnych predpokladov.

**Prierezové témy:**

Rýchlo sa meniaca realita súčasnej globalizovanej spoločnosti, s novými technológiami a sociálnymi zmenami ovplyvňuje postoje, hodnotový systém žiakov a ich konanie. Táto skutočnosť sa musí odraziť aj vo vzdelávaní. Vhodným prostriedkom na to sú prierezové témy, ktoré sa svojím obsahom a výchovným zameraním premietajú do vymedzených vzdelávacích oblastí, dopĺňajú ich, prepájajú ich obsah s aktuálnym dianím v spoločnosti, s každodennou žitou skúsenosťou žiaka a konkrétnej triedy. V tomto zmysle prierezové témy priaznivo ovplyvňujú proces utvárania a rozvíjania funkčných kompetencií žiakov. Prierezové témy sa môžu realizovať ako súčasť učebného obsahu vyučovacích predmetov5 alebo prostredníctvom samostatných projektov, seminárov, vyučovacích blokov, kurzov a pod. Súčasne prierezové témy môžu tvoriť samostatný vyučovací predmet z rámca voliteľných (disponibilných) hodín. Obidve formy sa môžu aj ľubovoľne kombinovať. Účinnosť pôsobenia prierezových tém sa môže zvýšiť relevantnými mimoškolskými aktivitami.

V primárnom vzdelávaní majú prierezový charakter nasledujúce témy:

**Osobnostný a sociálny rozvoj,**

**Výchova k manželstvu a rodičovstvu,**

**Enviromentálna výchova,**

**Mediálna výchova,**

**Multikultúrna výchova,**

**Regionálna výchova a ľudová kultúra,**

**Dopravná výchova – výchova k bezpečnosti v cestnej premávke a**

**Ochrana života a zdravia***.*

**Osobnostný a sociálny rozvoj**

Prierezová téma **Osobnostný a sociálny rozvoj** má nadpredmetový charakter, prelína sa celým vzdelávaním. Jej hlavným cieľom je rozvíjať osobnosť žiakov predovšetkým v oblasti postojov a hodnôt. Prostredníctvom nej sa zároveň s vedomostným rozvojom žiakov cielene rozvíjajú aj ich osobné a sociálne kompetencie. Umožňuje žiakom rozmýšľať o sebe, o svojom živote, vzťahoch s ľuďmi a smerovaní v budúcnosti. Vedie ich k uplatňovaniu svojich práv a tiež k rešpektovaniu názorov, potrieb a práv ostatných. Usmerňuje ich v tom, ako chrániť svoje zdravie a odolávať rizikám. Pri správnom uplatňovaní významne prispieva k pozitívnej sociálnej klíme školy a dobrým vzťahom medzi pedagógmi a žiakmi.

Cieľom uplatňovania tejto prierezovej témy je prispieť k tomu, aby žiak:

- porozumel sebe a iným;

- optimálne usmerňoval vlastné správanie a prejavovanie emócií;

- uprednostňoval priateľské vzťahy v triede i mimo nej;

- osvojil si, využíval a ďalej rozvíjal zručnosti komunikácie a vzájomnej spolupráce;

- nadobudol základné prezentačné zručnosti osvojené na základe postupného spoznania svojich predpokladov a uplatňoval ich pri prezentácii seba a svojej práce;

- získal a uplatňoval základné sociálne zručnosti pre optimálne riešenie rôznych situácií;

- rešpektoval rôzne typy ľudí, ich názory a prístupy k riešeniu problémov;

- uprednostňoval základné princípy zdravého životného štýlu a nerizikového správania vo svojom živote.

**4.2.2 Výchova k manželstvu a rodičovstvu**

Dôležitou súčasťou osobnostného rozvoja žiakov na 1. stupni je príprava na zodpovedné medziľudské vzťahy, manželstvo a rodičovstvo. Prierezová téma **Výchova k manželstvu a rodičovstvu** je zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Pri realizácii tém je nevyhnutné vychádzať zo životnej reality žiakov v konkrétnej triede, ich veku, zrelosti, vývinového štádia. Podmienkou je taktný a citlivý prístup pedagóga. Škola môže využiť aj pomoc alebo služby relevantných odborníkov.

Cieľom uplatňovania tejto prierezovej témy je prispieť k tomu, aby (si) žiak:

- osvojil základné poznatky o biologických, psychických a sociálnych zmenách, ktoré ovplyvňujú vývin jeho osobnosti v súčasnosti i v budúcnosti;

- získal základné predpoklady pre zodpovedné rozhodnutia v oblasti medziľudských vzťahov;

- uprednostňoval základné princípy zdravého životného štýlu a nerizikového správania vo svojom (každodennom) živote.

**4.2.3 Environmentálna výchova**

**Environmentálna výchova** sa ako prierezová téma prelína všetkými predmetmi, ale najmä prvoukou, prírodovedou, vlastivedou, pracovným vyučovaním, etickou výchovou. Umožňuje žiakom získať vedomosti, zručnosti, postoje a návyky k ochrane a zlepšovaniu životného prostredia, ktoré sú dôležité pre trvalo udržateľný život na Zemi. Vedie ich na veku primeranej úrovni ku komplexnému pochopeniu vzájomných vzťahov človeka, organizmov a životného prostredia. Dôležité je, aby žiaci získali vedomosti, ale aj zručnosti, ktorými môžu pomáhať životnému prostrediu jednoduchými (primeranými a vhodnými) činnosťami – chrániť rastliny, mať kladný vzťah k domácim zvieratám a pod.

Cieľom uplatňovania tejto prierezovej témy je prispieť k tomu, aby (si) žiak:

 osvojil základné pravidlá a zručnosti pre správanie sa v prírode s ohľadom na organizmy a ich životné prostredie;

 rozpoznal hlavné zmeny vo svojom okolí na základe pozorovania prírody;

 rozpoznal hlavné charakteristiky rôznych druhov životného prostredia;

 poznal a vyberal konkrétne možnosti smerujúce k ochrane a zlepšeniu svojho životného prostredia;

 podieľal sa aktívne na zveľaďovaní životného prostredia školy a jej okolia;

 správal sa šetrne k prírodným zdrojom, uskromnil sa v spotrebe, ktorá zaťažuje životné prostredie.

**4.2.4 Mediálna výchova**

Médiá predstavujú významný faktor, ktorý vplýva na vývin osobnosti a socializáciu detí. Stali sa integrálnou súčasťou ich života, pričom si neuvedomujú dostatočne ich vplyv. Hlavným cieľom **Mediálnej výchovy** je položiť základy mediálnej gramotnosti žiakov a postupne zvyšovať úroveň schopností kriticky prijímať, analyzovať, hodnotiť a komunikovať širokú škálu mediálnych obsahov. Mediálna výchova dáva žiakom príležitosť a priestor na základnú orientáciu v mediálnom svete, osvojenie si stratégií zaobchádzania s rôznymi druhmi médií, ako aj osvojenie si kritického a bezpečného prístupu pri ich využívaní na veku primeranej úrovni. Dôležitou úlohou mediálnej výchovy na 1. stupni je vychádzať z bezprostredných skúseností žiakov s médiami a vytvoriť pre žiakov príležitosti na ich spracovanie.

Cieľom uplatňovania tejto prierezovej témy je prispieť k tomu, aby (si) žiak:

- uvedomil význam a vplyv médií vo svojom živote a v spoločnosti;

- pochopil a rozlíšil pozitíva a negatíva využívania, vplyvu médií a ich produktov;

- osvojil zodpovedný prístup pri využívaní médií na komunikáciu a vytváranie vlastných mediálnych produktov;

- nadobudol základy zručností potrebných na využívanie médií.

**Multikultúrna výchova**

S aktuálnou realitou celosvetovej globálnej spoločnosti a s multikultúrnym charakterom slovenskej spoločnosti sa spájajú riziká predsudkov a stereotypov, ktoré sa prejavujú v rôznych podobách neznášanlivosti, rasizmu či xenofóbie. Žiaci sú každodenne vystavení rôznym kultúrnym vplyvom a dostávajú sa do kontaktu s príslušníkmi rôznych kultúr. Prostredníctvom spoznávania svojej kultúry a iných kultúr, histórie, zvykov a tradícií sa naučia rešpektovať tieto kultúry ako rovnocenné a dokážu s ich príslušníkmi konštruktívne komunikovať a spolupracovať. Pri realizácii **Multikultúrnej výchovy** sa odporúča využívať také didaktické postupy a metódy, ktoré neučia stierať medzikultúrne rozdiely, ale pochopiť ich a akceptovať, ako aj rešpektovať ľudské práva.

Cieľom uplatňovania tejto prierezovej témy je prispieť k tomu, aby žiak:

- rešpektoval prirodzenú rozmanitosť spoločnosti;

- spoznával rozličné tradičné aj nové kultúry a subkultúry;

- akceptoval kultúrnu rozmanitosť ako spoločenskú realitu;

- uplatňoval svoje práva a rešpektoval práva iných ľudí.

**4.2.6 Regionálna výchova a ľudová kultúra**

Prierezová téma **Regionálna výchova a ľudová kultúra** úzko súvisí s prierezovou témou **Multikultúrna výchova**, ale vo svojom obsahu sa ešte hlbšie zaoberá živým a hodnotným hmotným a nehmotným kultúrnym dedičstvom Slovenska. Poznanie svojho regiónu, jeho kultúrneho a prírodného bohatstva prispieva k formovaniu kultúrnej identity a postupnému rozvíjaniu historického vedomia žiakov. Regionálna výchova6 a ľudová kultúra má potenciál byť súčasťou obsahu všetkých povinných predmetov, najmä prvouky, prírodovedy, vlastivedy, slovenského jazyka a literatúry, výtvarnej výchovy, hudobnej výchovy a etickej výchovy, alebo sa môže realizovať prostredníctvom voliteľného vyučovacieho predmetu7. Vhodnými formami sú tiež projekty, exkurzie, tematické vychádzky v regióne a pod. Vlastná realizácia prierezovej témy si vyžaduje zmeny aj v procesuálnej zložke výchovy a vzdelávania – vo vyučovacích metódach a organizačných formách.

6 Navrhované tematické celky a témy, v ktorých rámci je možné rozvíjať prierezovú tému Regionálna výchova a ľudová kultúra, sú uvedené na webovom sídle ŠPÚ.

7 Časová dotácia voliteľného predmetu sa tvorí z dotácie voliteľných (disponibilných) hodín v RUP.

Cieľom uplatňovania tejto prierezovej témy je prispieť k tomu, aby žiak:

- rozširoval a rozvíjal svoje znalosti o historických, kultúrnych a prírodných hodnotách svojho regiónu;

- vytváral si pozitívny vzťah k svojmu bydlisku, obci, regiónu a krajine;

- rozvíjal svoju národnú a kultúrnu identitu.

**4.2.7 Dopravná výchova – výchova k bezpečnosti v cestnej premávke**

Zámerom **Dopravnej výchovy – výchovy k bezpečnosti v cestnej premávke** je pripraviť žiakov na bezpečný pohyb v cestnej premávke – ako chodcov alebo cyklistov. Výučba sa uskutočňuje najmä v rámci predmetov prvouka a vlastiveda, v objekte školy, na detskom dopravnom ihrisku alebo v bezpečných priestoroch v okolí školy.

Cieľom uplatňovania tejto prierezovej témy je prispieť k tomu, aby žiak:

- pochopil funkcie dopravy ako riadeného systému vymedzeného všeobecne záväznými právnymi predpismi na veku primeranej úrovni;

- osvojil si zásady, nadobudol spôsobilosti a praktické zručnosti bezpečného pohybu v cestnej premávke (chôdza, jazda na bicykli...);

- pochopil význam technického stavu a údržby vozidiel pre bezpečnú jazdu v cestnej premávke a prakticky zvládol základné úlohy údržby bicykla;

- uvedomil si význam technických podmienok dopravy a zariadení ovplyvňujúcich bezpečnosť cestnej premávky.

**4.2.8 Ochrana života a zdravia**

Zámerom prierezovej témy **Ochrana života a zdravia** je viesť žiakov k ochrane svojho zdravia a života, tiež zdravia a života iných ľudí prostredníctvom teoretických a praktických poznatkov, zručností v sebaochrane, poskytovania pomoci iným v prípade ohrozenia zdravia a života. Na veku primeranej úrovni integruje postoje, vedomosti a zručnosti žiakov zamerané na zdravý životný štýl a ochranu života a zdravia v mimoriadnych a nepredvídateľných situáciách. Na 1. stupni sa realizuje prostredníctvom vyučovacích predmetov telesná a športová výchova, prvouka, prírodoveda, vlastiveda, výtvarná výchova, ako aj samostatných organizačných foriem vyučovania – didaktických hier. Didaktické hry, ktoré sa uskutočňujú v každom ročníku 1. stupňa raz ročne v trvaní 4 hodín, slúžia na praktické osvojenie si učiva.

Cieľom uplatňovania tejto prierezovej témy je prispieť k tomu, aby žiak:

- rozpoznal nebezpečné situácie ohrozujúce život a zdravie;

- pochopil dôležitosť poskytnutia pomoci iným v prípade ohrozenia zdravia a života;

- vedel vhodne zareagovať v prípade potreby poskytnutia prvej pomoci;

- osvojil si základné činnosti súvisiace s pohybom a pobytom v prírode;

- rozvíjal svoju telesnú zdatnosť a pohybovú výkonnosť v prírodných podmienkach

**9. Finančná gramotnosť**

Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti.

Finančná gramotnosť nie je absolútnym stavom, je to kontinuum schopností, ktoré sú podmienené premennými ako vek, rodina, kultúra či miesto bydliska. Finančná gramotnosť je označením pre stav neustáleho vývoja, ktorý umožňuje každému jednotlivcovi efektívne reagovať na nové osobné udalosti a neustále sa meniace ekonomické prostredie.

Vzhľadom na nedostatočné skúsenosti a ešte neosvojený požadovaný stupeň zodpovednosti u žiakov, bol vypracovaný Národný štandard finančnej gramotnosti. Tento je rozdelený do 7 tém, ktoré obsahujú čiastkové kompetencie. U absolventov primárneho vzdelávania sa očakáva zvládnutie úrovne 1 a u absolventov nižšieho sekundárneho vzdelávania sa očakáva zvládnutie úrovne 2 jednotlivých čiastkových kompetencií.

I. téma: Človek vo svete peňazí

1. Zachovať trvalé životné hodnoty a osvojiť si vzťah medzi životnými potrebami a financiami ako prostriedku ich zabezpečovania

úroveň 1: Pomenovať základné ľudské hodnoty. Pomenovať základné ľudské potreby.

úroveň 2: Vysvetliť vzťah medzi zachovávaním trvalých životných hodnôt a uspokojovaním životných potrieb. Chápať funkciu peňazí ako prostriedku na ich zabezpečovanie.

2. Pochopiť a vážiť si hodnotu ľudskej práce a peňazí ako jedného z prostriedkov jej vyjadrenia

úroveň 1: Posúdiť spôsoby, akými rodičia zabezpečujú životné potreby celej rodiny. Vymenovať svoje vlastné skúsenosti s prácami v domácnosti.

úroveň 2: Opísať, čo znamená pojem ľudská práca. Pomenovať základné charakteristiky bohatstva a chudoby vo vzťahu k peniazom. Chápať postoj k životu ako zodpovednosť za seba a svojich blízkych. Uvedomiť si postavenie úspešných jednotlivcov a vymenovať príklady.

3. Osvojiť si základné etické súvislosti problematiky bohatstva, chudoby a dedenia chudoby

úroveň 1: Opísať príklady bohatstva a chudoby.

úroveň 2: Vysvetliť vplyv bohatstva a chudoby na životné podmienky rodiny

4. Popísať fungovanie problematiky jednotlivca a rodiny v ekonomickej oblasti

úroveň 1: Vedieť stručne popísať ekonomickú sféru človeka a rodiny.

úroveň 2: Uviesť príklady činnosti jednotlivcov a rodín v ekonomickej oblasti.

5. Osvojiť si, čo znamená žiť hospodárne

úroveň 1: Uviesť príklady hospodárneho zaobchádzania s osobnými vecami, hospodárneho správania sa v domácnosti. Osvojiť si potrebu hospodárneho zaobchádzania s pomôckami a predmetmi v škole aj mimo nej.

úroveň 2: Poznať hodnotu vecí ako výsledku práce. Vedieť samostatne určiť približnú výšku finančného vyjadrenia hodnoty vecí a na základe toho prijímať nákupné rozhodnutia. Vedieť vyhodnotiť vplyv reklamy na spotrebu.

II. téma: Finančná zodpovednosť a prijímanie rozhodnutí

1. Prevziať zodpovednosť za osobné finančné rozhodnutia

úroveň 1: Uviesť príklady finančných rozhodnutí a ich možných dôsledkov. Uviesť príklady, ako byť finančne zodpovedným mladým človekom.

úroveň 2: Popísať spôsoby, ako byť finančne zodpovedným dospelým človekom. Uviesť príklady prínosov finančnej zodpovednosti a strát spôsobených finančnou nezodpovednosťou. Inšpirovať sa príkladmi úspešných osobností. Uviesť príklady úspešných jednotlivcov na svojej plánovanej profesijnej ceste.

2. Nájsť a vyhodnotiť informácie z rôznych zdrojov

úroveň 1: Uviesť príklady, prečo sa oplatí jednotlivcovi byť dobre finančne informovaný. Opísať zdroje finančných informácií.

úroveň 2: Analyzovať a vyhodnotiť reklamné tvrdenia. Uviesť internetové a tlačové informácie o produktoch a vymenovať silné a slabé stránky každého z nich.

3. Kontrolovať osobné údaje a informácie

úroveň 1: Opísať, ktoré druhy osobných informácií by nemali byť odhalené tretím osobám. Opísať možné dôsledky takéhoto odhalenia.

úroveň 2: Vymenovať kroky, ktoré môže jednotlivec podniknúť na ochranu svojich osobných údajov. Opísať problémy, ktoré sa môžu objaviť v prípade, že sa človek stane obeťou krádeže osobných údajov. Uviesť spôsoby, ktorými zlodeji môžu získať osobné údaje a informácie.

4. Prijímať finančné rozhodnutia zvažovaním alternatív a dôsledkov

úroveň 1: Zoradiť osobné želania/potreby podľa ich dôležitosti. Stanoviť si merateľné krátkodobé finančné ciele. Vymedziť jednotlivé kroky pomocou zhodnotenia alternatív. Používať rozhodovanie pri krátkodobých cieľoch.

úroveň 2: Zoradiť osobné finančné ciele podľa ich priority. Stanoviť si merateľné krátkodobé a strednodobé finančné ciele. Použiť finančnú alebo internetovú kalkulačku na stanovenie nákladov na dosiahnutie strednodobého cieľa. Zhodnotiť výsledky finančného rozhodnutia. Používať zodpovedné rozhodovanie pri strednodobých cieľoch.

5. Vypracovať komunikačné stratégie na diskusiu o finančných záležitostiach

úroveň 1: Uviesť príklady míňania peňazí u detí predchádzajúcich generácií. Porozprávať o hodnotách a postojoch predchádzajúcich generácií na základe ich osobných príbehov o peniazoch.

úroveň 2: Vysvetliť, ako komunikácia o finančne významných záležitostiach môže pomôcť predchádzať konfliktom. Identifikovať rozdiely medzi hodnotami a postojmi k peniazom u rovesníkov.

6. Vedieť stručne zhrnúť hlavné princípy ochrany spotrebiteľov

úroveň 1: Vysvetliť podmienky na vrátenie výrobkov v miestnych obchodoch.

úroveň 2: Vyhľadať si príslušný orgán na ochranu spotrebiteľov v mieste pobytu. Uviesť príklady klamlivých alebo zavádzajúcich obchodných praktík, ktoré zakazuje zákon o ochrane spotrebiteľa. Vysvetliť kroky pri riešení reklamácie podanej zákazníkom.

III. téma: Zabezpečenie peňazí pre uspokojovanie životných potrieb - príjem a práca

1. Poznať a harmonizovať osobné, rodinné a spoločenské potreby

úroveň 1: Pomenovať osobné, rodinné a spoločenské potreby.

úroveň 2: Vysvetliť vzájomné vzťahy medzi životnými potrebami jednotlivca a rodiny.

2. Porozumieť a orientovať sa v problematike zabezpečovania životných (ekonomických) potrieb jednotlivca a rodiny

úroveň 1: Opísať príklady základných životných potrieb.

úroveň 2: Vysvetliť základné súvislosti zabezpečovania životných potrieb jednotlivca a rodiny.

3. Zhodnotiť vzdelanostné a pracovné predpoklady z hľadiska uspokojovania životných potrieb

úroveň 1: Opísať, čo je povolanie a zamestnanie.

úroveň 2: Uviesť príklady, ako záujmy, poznatky a schopnosti jednotlivca môžu ovplyvniť výber povolania. Uviesť príklady, ako vzdelanie alebo praktické zručnosti môžu ovplyvniť príjem počas života. Identifikovať internetové a tlačové zdroje informácií o pracovných miestach, kariére a podnikaní. Porovnať osobné zručnosti a záujmy s rozličnými kariérnymi možnosťami.

4. Identifikovať zdroje osobných príjmov

úroveň 1: Opísať svoju predstavu, čo sú to osobné príjmy človeka.

úroveň 2: Vysvetliť pojem mzda. Uviesť príklady zdrojov príjmu iných než mzda (dar, provízia a zisk).

5. Orientovať sa v modeloch zabezpečenia jednotlivca a rodiny peniazmi

úroveň 1: Vysvetliť na jednoduchom príklade vzťah človeka a rodiny k peniazom.

úroveň 2: Vedieť popísať spôsob zabezpečenia peňazí vo vlastnej rodine a porovnať ho so zabezpečením v inej rodine.

6. Opísať faktory ovplyvňujúce výšku čistej mzdy

úroveň 1: ---

úroveň 2: Definovať daň a vysvetliť rozdiel medzi daňou z pridanej hodnoty a daňou z príjmu. Uviesť príklad spôsobov, akými štát využíva príjmy z daní.

7. Poznať základné otázky úspešnosti vo finančnej oblasti, inšpirované úspešnými osobnosťami a uplatňovanie ich postupov

úroveň 1: Vysvetliť príklady úspešnosti a neúspešnosti človeka v živote.

úroveň 2: Opísať úspešnosť v ekonomickej oblasti. Vedieť diskutovať o vzťahu morálky a peňazí. Uviesť príklad finančne úspešného človeka vo svojom okolí.

IV. téma: Plánovanie a hospodárenie s peniazmi

1. Vypracovať osobný finančný plán

úroveň 1: Porozprávať, aké môžu byť výdavky na domácnosť a aké môžu byť zdroje príjmov v domácnosti.

úroveň 2: Vypracovať denník osobných príjmov a výdavkov. Opísať spôsob rozdelenia finančnej čiastky pripadajúcej na týždeň medzi jednotlivé finančné ciele - míňanie, sporenie, spoluúčasť. Diskutovať o prvkoch osobného rozpočtu (príjmy, výdavky a úspory). Vypočítať percentá pripadajúce na hlavné kategórie výdavkov v rámci mesačného rodinného rozpočtu.

2. Vypracovať systém na udržiavanie a používanie finančných záznamov

úroveň 1: Vysvetliť svoju predstavu o tom, čo je majetok.

úroveň 2: Založiť si kartotéku informácií o produktoch v domácnosti, vrátane informácií o zárukách a ďalších finančných dokumentoch, ako sú účtovné doklady a výpisy z bankových účtov.

3. Popísať spôsob používania rôznych metód platenia

úroveň 1: Opísať, za čo všetko rodičia v domácnosti platia.

úroveň 2: Opísať rôzne typy miestnych finančných inštitúcií. Vysvetliť, čím sa od seba líšia. Vysvetliť, ako fungujú šeky, debetné a kreditné karty. Diskutovať o výhodách a nevýhodách jednotlivých platobných metód.

4. Uplatniť spotrebiteľské zručnosti pri zodpovednom rozhodovaní o nákupe

úroveň 1: Porovnať ceny rovnakého výrobku v dvoch rôznych obchodoch. Uplatniť zodpovedné rozhodovanie, primerané osobnému veku, pri nákupe.

úroveň 2: Uplatniť zodpovedné rozhodovanie, primerané osobnému veku, pri nákupe. Vysvetliť vzťah medzi spôsobmi míňania peňazí a dosahovaním finančných cieľov. Uviesť príklady ako vonkajšie činitele (napr. marketing alebo reklamné techniky) môžu u rozličných jedincov ovplyvniť rozhodnutie, na čo minúť peniaze. Opísať spôsob rozhodovania pri sporení a míňaní finančných prostriedkov. Prekontrolovať daň z pridanej hodnoty na doklade o zaplatení nákupu.

5. Zvážiť príspevky na darcovstvo a filantropiu

úroveň 1: Opísať, ktoré charitatívne organizácie žiak vo svojom okolí pozná.

úroveň 2: Stanoviť, či je prispievanie formou darcovstva a filantropie v súlade s osobným rozpočtom.

6. Uvedomiť si účel a dôležitosť závetu

úroveň 1: Uviesť predmet, ktorý zdedil niektorý člen v domácnosti.

úroveň 2: Zistiť vek, v ktorom môže jednotlivec spísať platný závet v danom štáte pobytu. Opísať hlavné prvky jednoduchého závetu a zistiť obvyklé náklady v prípade, že si závet dá vypracovať.

V. téma: Úver a dlh

1. Identifikovať náklady a prínosy jednotlivých typov úverov

úroveň 1: Opísať situácie, kedy si človek peniaze/predmety nakupuje a kedy si ich požičiava. Popísať dôsledky obidvoch možností.

úroveň 2: Vysvetliť, prečo finančné inštitúcie požičiavajú peniaze. Vymenovať nákupy na úver, ktoré dospelí bežne robia. Opísať výhody a nevýhody využívania úveru. Vysvetliť, prečo je používanie kreditnej karty určitou formou pôžičky. Vysvetliť, ako sa líšia debetné karty od kreditných kariet.

2. Vysvetliť účel informácií o úverovej schopnosti a poznať práva žiadateľa o úver v súvislosti s informáciami o úverovej schopnosti

úroveň 1: Opísať, aké vlastnosti by mal mať človek, ktorý si požičiava obľúbenú osobnú vec iného človeka. Opísať postup, ako si môže človek opätovne získať dôveru požičiavajúceho, ak stratil alebo poškodil požičanú osobnú vec.

úroveň 2: Vysvetliť hodnotu informácií o úverovej histórii pre žiadateľov a poskytovateľov úveru. Vysvetliť, prečo je dôležité vybudovať si pozitívnu úverovú históriu. Opísať informácie nachádzajúce sa v správe o úverovej histórii a ako dlho sa tieto uchovávajú. Uviesť príklady dovoleného použitia správ o úverovej histórii na účely iné než je poskytnutie úveru.

3. Opísať spôsoby, ako sa vyhnúť problémom so zadĺžením (predĺžením) alebo ako ich zvládnuť

úroveň 1: Porozprávať o tom, čo môže nastať pri požičiavaní si cenných predmetov alebo peňazí.

úroveň 2: Vysvetliť, ako sa vyhnúť problémom pri požičiavaní si peňazí alebo predmetov vo vzťahu k ich hodnote. Uviesť príklady legálnych a nelegálnych postupov pri vymáhaní dlhov.

4. Mať základné informácie o jednotlivých druhov spotrebných úverov

úroveň 1: ---

úroveň 2: Uviesť príklady ochranných prvkov, vychádzajúcich zo zákonov o spotrebiteľských úveroch.

VI. téma: Sporenie a investovanie

1. Diskutovať o tom, ako sporenie prispieva k finančnej prosperite

úroveň 1: Opísať svoju predstavu, ako človek môže sporiť.

úroveň 2: Uviesť príklady, ako sporenie môže zlepšiť finančnú prosperitu. Opísať pozitívne a negatívne stránky sporenia na krátkodobé a strednodobé ciele. Vysvetliť hodnotu a význam "núdzového fondu". Vysvetliť, prečo je sporenie základným predpokladom pre investovanie

2. Vysvetliť, akým spôsobom investovanie zhodnocuje majetok a pomáha pri plnení finančných cieľov

úroveň 1: Uviesť svoju predstavu o tom, čo je možné považovať za investíciu.

úroveň 2: Popísať hodnotu peňazí. Vysvetliť, ako môže rásť hodnota investície. Rozhodnúť, kedy investovať hotovosť na krátkodobé výdavky alebo na núdzové situácie.

3. Zhodnotiť investičné alternatívy

úroveň 1: Vysvetliť, prečo je dobré ukladať peniaze vo finančnej inštitúcii.

úroveň 2: Uviesť príklad inštitúcie, ktorá umožňuje rýchly a jednoduchý prístup k finančným prostriedkom.

4. Opísať spôsob nákupu a predaja investícií

úroveň 1: Vysvetliť, na čo by človek mohol minúť väčšiu sumu peňazí, ktorú si našetril v peňažnej inštitúcii

úroveň 2: Opísať rôzne zdroje investičných informácií - prospekty cenných papierov, on-line zdroje a finančné publikácie

5. Vysvetliť vplyv daní na návratnosť investícií

úroveň 1: Vysvetliť, že za všetko sa platí daň. Popísať, ako sa kupuje dom alebo auto pre domácnosť a aké s tým majú rodičia výdavky

úroveň 2: Popísať výhody sporenia peňazí na starobu prostredníctvom dôchodkových programov a investičných sociálnych programov

6. Vysvetliť spôsob regulácie a dohľadu nad finančnými trhmi

úroveň 1: Vysvetliť, prečo je potrebné vytvárať prostredie dôvery a bezpečia pri používaní peňazí v rámci denného nakupovania, ale aj ich šetrenia. Porozprávať o tom, ako predchádzať stratám a znehodnoteniu vecí a peňazí

úroveň 2: Vysvetliť, ako ochrana vkladov chráni investorov.

VII. téma: Riadenie rizika a poistenie

1. Pochopiť pojem riziko, vedieť identifikovať základné druhy rizík a vysvetliť základné metódy riadenia rizík

úroveň 1: ---

úroveň 2: Uviesť príklady rizík, ktorým môžu čeliť jednotlivci a domácnosti. Popísať spôsoby, akými by sa dali znížiť rôzne druhy rizík alebo ako by sa im dalo úplne vyhnúť. Diskutovať o vzťahu medzi rizikom a poistením.

2. Zohľadniť vplyv finančných kríz na hospodárenie jednotlivca a rodiny

úroveň 1: Opísať na jednoduchých príkladoch existenciu vonkajších vplyvov na človeka.

úroveň 2: Vedieť vysvetliť existenciu vplyvom ekonomickej krízy na jednotlivca a rodinu.

3. Vysvetliť systém zabezpečenia pre prípad zdravotne a sociálne nepriaznivej situácie a staroby

úroveň 1: Vedieť uviesť na príkladoch význam starých rodičov v rodine. Pochopiť význam ich dôstojného postavenia, vyjadrovaného zdravím a sociálnou istotou.

úroveň 2: Vysvetliť na životných cykloch rodiny potrebu jej zabezpečenia prostredníctvom úspor v banke, verejného poistenia a potrebou životného poistenia.

4. Vysvetliť rozdiel medzi verejným a súkromným (komerčným) poistením. Vymenovať povinné a nepovinné druhy verejného poistenia. Charakterizovať zdravotné poisťovne a sociálne poistenie a v rámci neho nemocenské poistenie, dôchodkové poistenie, úrazové poistenie, garančné poistenie a poistenie v nezamestnanosti

úroveň 1: Vysvetliť, prečo sa ľudia potrebujú poistiť a na jednoduchých príkladoch názorne ukázať, ako poistenie funguje.

úroveň 2: Vysvetliť základný účel verejného poistenia, stručne charakterizovať zdravotné poistenie, sociálne poistenie a v rámci neho predovšetkým nemocenské poistenie, dôchodkové poistenie, úrazové poistenie a poistenie a poistenie v nezamestnanosti.

5. Vysvetliť v rámci súkromného poistenia podstatu a význam poistenia majetku, zodpovednosti za spôsobené školy, úrazového a životného poistenia

úroveň 1: ---

úroveň 2: Vymenovať cennosti, ktoré sa bežne nachádzajú v domácnostiach. Opísať, akým spôsobom môžu byť tieto cenné predmety a majetkové hodnoty ohrozené alebo stratené. Opísať spôsoby ochrany cenných predmetov a majetkových hodnôt. Stručne charakterizovať oblasti, kde je človek vystavený možnosti úrazu. Vysvetliť podstatu a význam poistenia: majetku, osôb, zodpovednosti za spôsobené škody, úrazového a životného poistenia.

Prierezová téma Finančná gramotnosť sa realizuje v nasledovných predmetoch:

Primárne vzdelávanie - matematika, informatická výchova, etická výchova, prírodoveda, vlastiveda.

**2.7 Pedagogické stratégie**

Stratégia vyučovania určuje metódy a formy práce, ktorých premyslený výber, logické usporiadanie a kombinovanie je prostriedkom motivácie a usmernenia žiakov na vyučovaní a učení.

V oblasti rozumovej výchovy je naším cieľom rozvíjať u žiakov tvorivé myslenie, samostatnosť, aktivitu, sebahodnotenie. V práci na škole sa stretávame nielen so žiakmi nadanými, ale aj so žiakmi so slabšími vyučovacími výsledkami. Tých sa budeme snažiť stimulovať a podporovať ich individuálne schopnosti s tým, aby každý z nich zažil a pocítil úspech . Chceme si všímať talent v jednotlivých oblastiach a rozvíjať ho do maximálnej možnej miery. Viac budeme preferovať samostatnú prácu žiakov a ich cieľavedomé zvládanie učiva. Podporujeme výučbu pomocou didaktickej techniky a  snažíme sa nakoľko nám to vyučovací proces dovolí využívať IKT vo vyučovaní. Dôležitým odporúčaním do budúceho šk. roka je pre nás potreba orientácie na pozitívne hodnotenie žiakov, najmä slaboprospievajúcich, pre zvýšenie vnútornej motivácie.

Pri prevencii drogových závislostí chceme sústavne pôsobiť proti fajčeniu a alkoholickým nápojom cez koordinátora, rodičov a všetkých vyučujúcich, účelným využívaním voľného času i vlastným príkladom).

1. **Pedagogické stratégie**

Skvalitnenie výučby chceme podporiť modernou didaktickou technikou, zakúpením ďalších počítačov, dataprojektoru a ďalšou výpočtovou technikou a softweru. Stanovené ciele sú determinované výberom vhodných vyučovacích foriem a metód, konkrétne využívaním diferencovaného vyučovania, projektového vyučovania, dramatickej výchovy, situačných metód, výskumných metód a formou besied.

Diferencované vyučovanie realizujeme spájaním ročníkov do tried podľa počtu žiakov, ale aj podľa predmetov. Diferenciácia v rámci tried sa využíva na základe individuálnych záujmov a schopností žiakov.

Pomocou projektového vyučovania chceme viesť žiakov k samostatnému vyhľadávaniu pracovného materiálu, tvorivému mysleniu, tímovej práci, ale aj k obhajobe výstupov. V projektovom vyučovaní chceme dosiahnuť aj implementáciu IKT, na základe čoho dôjde u žiakov ku skvalitneniu zručností práce s PC a internetom. Dať žiakom možnosť prezentovať vlastné nápady a vyzdvihnúť ich v tom, v čom sú dobrí.

Aplikáciou dramatickej výchovy a situačnej metódy do edukačného procesu chceme prispieť k zvýšeniu komunikačného statusu u žiakov, k odbúraniu stresu a trémy pri vystupovaní na verejnosti a vzbudiť záujem a potrebu žiakov prezentovať svoje schopnosti v rôznych recitačných súťažiach.

Výskumné metódy, ktoré musia korešpondovať s daným cieľom, majú prispieť k rozvíjaniu tvorivého a divergentného myslenia u žiakov.

Spoločné besedy v kooperácii s pedagogicko-psychologickou poradňou budú tematicky zamerané na odstránenie patologických javov v správaní žiakov ako sú drogy, xenofóbia, šikanovanie a na utváranie prosociálneho správania sa v detskom kolektíve. Ľudská dôstojnosť a sebaúcta sú základom pre uvedomovanie si vlastnej hodnoty.

**5. Zabezpečenie výučby pre žiakov so špeciálnymi potrebami**

V našej ZŠ vzdelávame aj žiakov so špeciálnymi výchovno – vzdelávacími potrebami. Žiaci aj učitelia sú oboznámení, čo obnáša individuálne začlenenie a učitelia sa dokážu prispôsobiť týmto žiakom. Žiakom, ktorí pracujú na základe  IVP triedne učiteľky plánujú vzdelávanie individuálne začlenených žiakov v spolupráci s CŠPP v Trebišove. IVP sa u týchto žiakov vypracováva v predmetoch SJL a MAT, podľa inštrukcií CŠPP. Náplň individuálnej činnosti sa zaznamenáva do Záznamu o vykonaní individuálnej vzdelávacej činnosti, ktoré pre ZŠ navrhlo CŠPP ako súčasť triednej dokumentácie.

Žiaci sú hodnotení podľa aktuálneho metodické pokynu. Hodnotenie je vykonávané štyrikrát ročne a to štvrťročne na klasifikačných poradách ústnou formou, čo je zaznamenané v zápisnici pedagogickej rady a komplexné hodnotenie je písomné na záver individuálnej vzdelávacej činnosti.

Vo vyučovacom procese sa prihliada na zdravotné znevýhodnenie, kde sa uplatňujú špeciálne metódy a zásady práce, organizačné formy, materiálne podmienky a priestorové úpravy.

Špeciálne metódy sú rozvrhnuté do oblasti výchovy a oblasti vzdelávania. Učitelia uplatňujú metódy výchovy:

* objasňovanie,
* persuázia,
* príkladovanie,
* fixácia,
* pochvala,
* odmeňovanie,

metódy vzdelávania:

* m. viacnásobného opakovania,
* m. nadmerného zvýraznenia informácie,
* multisenzorického sprostredkovania,
* m. intenzívnej motivácie.

Požiadavky, ktoré vedú k splneniu stanoveného cieľa spolu s obsahom a úlohami sú zohľadňované v zásadách, ktoré sa uplatňujú vo vyučovacom procese:

* z. jednotnosti,
* z. dispenzarizácie,
* z. optimálnosti prostredia,
* z. socializácie,
* z. etického prístupu,
* z. perspektívnosti,
* z. špeciálno-pedagogického prístupu,
* primeranosti, postupnosti, systematickosti, sústavnosti, vedeckosti, názornosti, uvedomelosti, aktívnosti a tvorivosti.

Pre žiakov s mentálnym postihnutím využívame učebnice a pracovné listy pre špeciálne základné školy variant A v predmetoch, v ktorých sú vyučovaní.

Rodičia sú oboznámení s individuálno – výchovným plánom, ktorý vypracuje triedna učiteľka. Spolupráca rodiny a školy je vzájomne participujúca.

Škola má veľmi dobrú spoluprácu s Pedagogicko – psychologickou poradňou v Trebišove, ako aj so špeciálnym pedagógom. V spolupráci s CPPPaP v Trebišove a školským koordinátorom protidrogovej prevencie robíme prednášky a spoločné sedenia so žiakmi na tému drogy a šikanovanie.

**6. Začlenenie prierezových tém**

Prierezové témy sa prelínajú vzdelávacími oblasťami. Prepájajú rôzne oblasti základného učiva, prispievajú ku komplexnosti vzdelávania. V ZŠ Slivník sa prierezové témy vyučujú v rámci jednotlivých vyučovacích predmetov. Prierezové témy sú začlenené aj v plánoch práce jednotlivých záujmových činností.

## Prierezové témy:

* Osobný a sociálny rozvoj,
* Environmentálna výchova,
* Dopravná výchova - výchova k bezpečnosti v cestnej premávke
* Ochrana života a zdravia,
* Tvorba projektu a prezentačné zručnosti,
* Regionálna výchova a tradičná ľudová kultúra,
* Mediálna výchova
* Multikultúrna výchova.

|  |
| --- |
| **III. Vnútorný systém kontroly a hodnotenia** |

**1. Hodnotenie vzdelávacích výsledkov žiakov**

**Vnútorný systém kontroly a hodnotenia**

*Vnútorný systém hodnotenia kvality zameriame na 3 oblasti:*

1. Hodnotenie žiakov
2. Hodnotenie pedagogických zamestnancov
3. Hodnotenie školy
4. *Hodnotenie vzdelávacích výsledkov práce žiakov*

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami. Pri hodnotení a klasifikácii výsledkov žiakov budeme vychádzať z metodických pokynov na hodnotenie a klasifikáciu. Pri verbálnej forme kontroly úrovne osvojenia poznatkov uprednostníme prezentovanie poznatkov žiakmi na základe dobrovoľnej odpovede žiaka alebo určenia konkrétneho žiaka učiteľom. Písomnou formou budeme kontrolovať a hodnotiť osvojenie si základných poznatkov prostredníctvom testu, písomnej práce, diktátu.

Kontrolné diktáty a písomné práce zo slovenského jazyka budú hodnotené známkou a v každom ročníku sa zrealizujú po skončení tematického celku. Počet diktátov je ponechaný na vyučujúcu.

Písomné práce z matematiky sa zrealizujú takisto po skončení tematického celku a hodnotené budú známkou na základe bodového rozmedzia, ktoré si určí učiteľ.

Písomné práce z prírodovedy a vlastivedy sa zrealizujú po skončení tematických celkov.

Pri praktických aktivitách uprednostníme slovné hodnotenie praktických zručností s dôrazom na samostatnosť a správnosť tvorby záverov. Hodnotiť budeme známkou, v špecifických prípadoch ústne. Výchovné predmety budú hodnotené slovne a na vysvedčení absolvoval.

*2. Hodnotenie pedagogických zamestnancov*

Kritériá na hodnotenie pedagogických zamestnancov:

* hospitácie
* otvorené hodiny
* rozhovor
* výsledky žiakov, ktorých učiteľ vyučuje ( prospech, žiacke súťaže, didaktické testy, sledovanie pokroku žiakov vo výsledkoch pod vedením učiteľa )
* hodnotenie výsledkov ďalšieho vzdelávania
* tvorba učebných pomôcok
* mimoškolská činnosť
* využívanie nových metód a foriem práce
* aktívna tvorba estetiky prostredia
* medziľudské vzťahy
* prezentácia dobrého mena školy

*3. Hodnotenie školy*

Kritériom hodnotenia je spokojnosť žiakov, rodičov, učiteľov a kvalita výsledkov práce. Budeme monitorovať spokojnosť s vedením školy a učiteľmi, prostredie a klímu školy, priebeh vzdelávania – metódy a formy vyučovania, úroveň podpory žiakov so špeciálnymi výchovno – vzdelávacími potrebami, výsledky vzdelávania. Spätnú väzbu monitorovania spokojnosti získame na stretnutiach s rodičmi, s radou školy a radou rodičov a z informácií o výsledkoch štúdia našich absolventov na vyššom stupni štúdia. Všetky informácie o škole nájdu rodičia na internetovej stránke školy: www.zskazimir.edu.sk

Vlastné hodnotenie školy bude zamerané na

- ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe, ich reálnosť a stupeň dôležitosti

* posúdenie ako škola spĺňa ciele, ktoré sú v Štátnom vzdelávacom programe
* oblasti, v ktorých škola dosahuje dobré výsledky a oblasti, v ktorých škola dosahuje slabšie výsledky, vrátane návrhov a opatrení.

|  |
| --- |
| **IV. Školský učebný plán / ŠkVP/** |

|  |  |  |  |  |  |
| --- | --- | --- | --- | --- | --- |
| **Vzdelávacia oblasť** | **Predmety** | **Počet hodín 1.r.** | **Počet hodín**  **2.r.** | **Počet hodín 3.r.** | **Počet hodín 4.r.** |
|  |  | **ŠVP/ŠKVP** | **ŠVP/ŠKVP** | ŠVP/ŠkVP | ŠVP/ŠkVP |
| **Jazyk a komunikácia** | Slovenský jazyk  Cudzí jazyk | **9/9** | **9/8+1** | **6/3........ 7h**  **3/0 .........3h** | **6/3............7**  **3/0......... 3** |
| **Matematika a práca s informáciami** | Matematika  Informatická výchova | **4/4+1** | **4/4+1** | **3/2 .........5h**  **1/0 .........1h** | **3/2 ......... 5**  **1 ........... ..1** |
| **Príroda a spoločnosť** | Prvouka/ Prírodoveda  Vlastiveda | **2** | **2** | **1/0........ 2h**  **1/0 .........1h** | **1/0 ........... 2**  **1/0..............2** |
| **Človek a hodnoty** | Náboženská výchova | **1** | **1** | **1/0 .........1h** | **1/0...............1** |
| **Zdravie a pohyb**    **Človek a svet práce** | Telesná výchova  Pracovné vyučovanie | **2** | **3** | **2/0 .........2h**  **1** | **2 /0............ 2**  **1/0..............1** |
| **Umenie a kultúra** | Výtvarná výchova  Hudobná výchova | **2**  **1** | **2**  **1** | **1/0 .........1h**  **1/0..........1h** | **1/0..............1**  **1/0............. 1** |
| **SPOLU** |  | **22** | **23** | **25** | **26** |

Legenda: ŠVP – štátny vzdelávací program

ŠkVP - školský vzdelávací program

[**http://www2.statpedu.sk/buxus/docs/kurikularna\_transformacia/vzor1.pdf**](http://www2.statpedu.sk/buxus/docs/kurikularna_transformacia/vzor1.pdf) **- postupovala som podľa**

**vzorového ŠkVP.**

1. **Ročník – postupovala som podľa inovovaného rámcového plánu.**